Kingo įlanka

Kingo įlanka () – Indijos vandenyno dalis prie šiaurės vakarinių Australijos krantų, Vakarų Australijoje. Įsiterpusi tarp Dampyro Žemės ir Jampio (Yampi) pusiasalių. Ilgis apie 145 km, plotis iki 56 km. Vakaruose ties žiotimis yra Leveko kyšulys (Cape Leveque), rytuose įlanka užsibaigia ties keturių Piratų salyno salų virtine. Krantai vingiuoti, yra nedidelių salų. Būdingos seklumos, rifai. Įteka Ficrojus, Mida, Lenardas, Mėja ir Robinsonas. Įlankos pietinėje dalyje kyšo pusiasalis, kurio vakariniame krante įsikūręs Derbio uostamiestis.King Sound, Encyclopaedia Britannica. Nuoroda tikrinta 2022-02-14.

Kingo įlankoje vyksta didžiausi Australijoje ir vieni didžiausių pasaulyje potvynių ir atoslūgių svyravimai (iki 11,8 m prie Derbio).Tides, Derby Tourism. Archyvuota 2007-02-18. Nuoroda tikrinta 2022-02-14.

Pirmasis įlankoje apsilankęs europietis buvo anglų jūrininkas Viljamas Dampiras 1688 m. Įlanką australų tyrinėtojo Filipo Parkerio Kingo garbei pavadino 1838 m. įlanką tyrinėję anglų laivo „Beagle” kapitonai Džonas Stoksas (John Stokes) ir Džonas Vikamas (John Wickham).

 Šaltiniai 

 Nuorodos 
 King Sound, Western Australia For Everyone

Kategorija:Indijos vandenyno įlankos
Kategorija:Vakarų Australija
Kategorija:Australijos įlankos